rejauldu/bengali-wikipedia huggingface dataset:
উইগুর ভাষা (( , Уйғур тили, Uyghur tili, Uyƣur tili or , Uyghurche, Uyƣurqə), уйғурчәউইগুর্চ্যা) আলতায়ীয় ভাষাপরিবারের তুর্কীয় শাখার একটি সদস্য ভাষা। উত্তর-পশ্চিম গণচীনের সিঞ্চিয়াং উইগুর স্বায়ত্বশাসিত অঞ্চলের ৭২ লক্ষ উইগুর আদিবাসী এই ভাষায় কথা বলেন।Engesæth 2009, p. 7 এছাড়া কাজাকিস্তানের প্রায় ৩ লক্ষ লোক এতে কথা বলেন। এছাড়া মধ্য এশিয়ার অন্যান্য দেশ, যুক্তরাজ্য ও যুক্তরাষ্ট্রে এটি প্রচলিত।  প্রাচীনকালে উইগুর জাতির লোকেরা বর্তমান মঙ্গোলিয়াতে বসবাস করত। সেখানে তারা একটি রাজ্য স্থাপন করেছিল। ৮৪০ সালে কিরগিজ হানাদারেরা তাদেরকে পরাজিত করে। এর পর কিছু উইগুর উত্তর চীনে চলে আসে। এদেরকে ইয়ুগুর বা হলুদ উইগুর বলা হয়। এদের ভাষা উইগুর ভাষা অপেক্ষা ভিন্ন। উইগুরদের আরেকটি বড় দল উত্তর-পূর্ব চীনের তুর্ফান অঞ্চলে বসতি স্থাপন করে, যেখানে তারা আরেকটি রাষ্ট্র স্থাপন করে, যেটি ১৫শ শতক পর্যন্ত স্থায়ী ছিল। এই লোকেরা যে ভাষায় কথা বলত, সেগুলিকে বর্তমানে উইগুর ভাষার তুর্ফান ও কাশগার উপভাষা হিসেবে গণ্য করা হয়।  মধ্য এশিয়ায় চাগাতাই খানাত বা রাজত্ব প্রতিষ্ঠিত হলে উইগুর শব্দটি হারিয়ে যায়। এই রাজত্বের সরকারি ভাষা ছিল উজবেক ও উইগুরের মিশ্রণে তৈরি কৃত্রিম চাগাতাই ভাষা। ১৯২১ সালে আবার উইগুর শব্দটি আবার পুনরুজ্জীবিত করা হয় এবং উইগুর লোকেদেরকে চিহ্নিত করতে সরকারিভাবে শব্দটি ব্যবহার করা শুরু হয়।  বর্তমানে যে আদর্শ উইগুর ভাষা প্রচলিত, তা চাগাতাই খানাতের পূর্ববর্তী উইগুর ভাষার চেয়ে অনেক আলাদা। ১৯শ শতকে পূর্ব তুর্কিস্তানের বিভিন্ন অঞ্চল থেকে বহু সংখ্যক উইগুর জাতির লোক ইলি নদীর তীরে বসতি স্থাপন করা শুরু করে। তাদের কথ্য বিভিন্ন উইগুর উপভাষা এবং ইলি উপত্যকার উপভাষাটি মিশ্রিত হয়ে আধুনিক আদর্শ উইগুর ভাষাটির জন্ম হয়েছে।  উইগুরদেরকে চীনের ৫৬টি জাতির একটি জাতি হিসেবে স্বীকৃতি দেয়া হয়েছে। সিঞ্চিয়াং-এর প্রাদেশিক সরকারি ভাষা হিসেবে উইগুর ভাষা প্রতিষ্ঠিত।Dwyer 2005, pp. 12–13 শিক্ষা ও গণমাধ্যমের সর্বত্র এটি ব্যবহৃত।"Uyghur language outlawed in schools of the Uyghur Autonomous Region". Language Log. 2017-08-01. প্রায় ৫০টি সংবাদপত্র ও সাময়িকী এবং ৬টির মত টেলিভিশন চ্যানেলে এই ভাষা ব্যবহার করা হচ্ছে। মাধ্যমিক থেকে বিশ্ববিদ্যালয় পর্যায় পর্যন্ত উইগুর ভাষায় শিক্ষার ব্যবস্থা আছে। বয়স্ক উইগুরেরা কেবল উইগুর ভাষাতেই কথা বলেন। অন্যদিকে তরুণ প্রজন্ম উইগুর ছাড়াও চীনা ভাষাতেও স্বচ্ছন্দ।  কাজাকিস্তানের ৩ লক্ষ উইগুর জাতির লোকের ৮০%-এর মাতৃভাষা উইগুর ভাষা। কাজাকিস্তানের বেশির ভাগ তরুণ ও শিক্ষিত উইগুর রুশ ভাষাতেও কথা বলতে পারে।   তথ্যসূত্র   বিষয়শ্রেণী:চীনের ভাষা বিষয়শ্রেণী:কাজাখস্তানের ভাষা বিষয়শ্রেণী:তুর্কীয় ভাষাসমূহ বিষয়শ্রেণী:সংযোগাত্মক ভাষা বিষয়শ্রেণী:পাকিস্তানের ভাষা
মরিয়ম আওরঙ্গজেব () হলেন একজন পাকিস্তানি রাজনীতিবিদ যিনি পাকিস্তানের পাকিস্তানের জাতীয় পরিষদের সদস্য এবং পাকিস্তান মুসলিম লীগ (এন) রাজনৈতিক দলের বর্তমান মুখপাত্র।  তিনি পাকিস্তানের কেন্দ্রীয় তথ্য ও সম্প্রচার মন্ত্রণালয়ের মন্ত্রী পদে ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় দায়িত্ব পালন করেছেন।  এর আগে ২০১৬ সালের অক্টোবর থেকে ২০১৭ সালের জুলাই পর্যন্ত তৃতীয় শরীফ মন্ত্রীসভায় এবং ২০১৭ সালের আগস্ট থেকে ২০১৮ সালের এপ্রিল অবধি আব্বাসি মন্ত্রীর দায়িত্ব পালন করেছিলেন।   শৈশব ও শিক্ষাজীবন  মরিয়ম আওরঙ্গজেব পাকিস্তানি রাজনীতিবিদ তাহির আওরঙ্গজেব ও আশরাফ দম্পতির ঘরে জন্মগ্রহণ করেছিলেন।  তিনিইসলামাবাদের ফেডারেল গভর্নমেন্ট কলেজ থেকে স্নাতক ডিগ্রি অর্জন করেছিলেন এবং কায়েদ-আজম বিশ্ববিদ্যালয় থেকে অর্থনীতিতে এমএ ডিগ্রি অর্জন করতে গিয়েছিলেন। পরে তিনি লন্ডনে চলে যান এবং সেখানে তিনি কিংস কলেজ লন্ডন থেকে পরিবেশ ও উন্নয়ন নীতি বিষয়ে স্নাতকোত্তর ডিগ্রি অর্জন করেছিলেন।  রাজনীতিতে প্রবেশের আগে তিনি ডাব্লিউডাব্লিউএফ পাকিস্তানে কর্পোরেট সম্পর্কের প্রধান হিসাবে কাজ করেছিলেন। তিনি ২০১৩ সালে লীড পাকিস্তানের বোর্ড সদস্য হিসাবেও দায়িত্ব পালন করেছিলেন।   রাজনৈতিক পেশা  আওরঙ্গজেব ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-(এন) এর প্রার্থী হিসাবে জাতীয় সংসদে নির্বাচিত হয়েছিলেন।   তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:পাকিস্তান মুসলিম লীগ (এন) এমএনএ বিষয়শ্রেণী:পাঞ্জাব প্রাদেশিক পরিষদের সদস্য ২০২৪-২০২৯
এনিড ম্যারি ব্লাইটন () (১১ আগস্ট ১৮৯৭ - ২৮ নভেম্বর ১৯৬৮) একজন ইংরেজ শিশুসাহিত্যিক ছিলেন যার বইগুলি ১৯৩০-এর দশক থেকে সারা বিশ্বে সর্বাধিক বিক্রীত বইগুলির মধ্যে পড়ে ও ৬০ কোটিরও বেশি বিক্রী হয়েছে। তাঁর বইগুলি আজও বেশ জনপ্রিয় ও প্রায় ৯০টি ভাষায় অনূদিত হয়েছে। ১৯২২ সালে প্রকাশিত হয় ওনার প্রথম বই, ২৪ পাতার কবিতা সংকলন চাইল্ড হুইস্পার। উনি অনেক বিষয় নিয়ে রচনা করেছেন, যেমন শিক্ষা, প্রাকৃতিক ইতিহাস, কল্পনা সাহিত্য, রহস্য বা বাইবেলের বর্ণনা। নডি, ফেমাস ফাইভ, সিক্রেট সেভেন এবং অ্যাডভেঞ্চার সিরিজএর জন্য সবথেকে বেশি জনপ্রিয়তা পান।   তথ্যসূত্র    বহিঃসংযোগ    Watch and listen to BBC archive programmes about Enid Blyton  Enid Blyton letters from the BBC archive  Enid Blyton Collection        Newsreel footage of Enid Blyton at home with her family, 1946  The Enid Blyton Collection at Seven Stories     Great Lives – Novelist Enid Blyton  বিষয়শ্রেণী:১৮৯৭-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:আলঝেইমার রোগ থেকে মৃত্যু বিষয়শ্রেণী:ইংরেজ শিশুসাহিত্যিক বিষয়শ্রেণী:ইংরেজ নারী ঔপন্যাসিক বিষয়শ্রেণী:লন্ডনের লেখক
বকশী বানু বেগম ( ; সেপ্টেম্বর, ১৫৪০) একজন মোগল রাজকন্যা। তিনি সম্রাট হুমায়ুনের দ্বিতীয় মেয়ে ছিলেন। তিনি মোগল সম্রাট আকবরের বৈমাত্রেয় বোন ছিলেন।   প্রথম জীবন  বকশী বানু বেগম ১৫৪০ সালের সেপ্টেম্বর মাসে দিল্লীতে জন্মগ্রহণ করেন। গুলবদন বেগমের লেখা হুমায়ূননামায় বলা হয়েছে, বকশী বানু বেগম যখন তার মায়ের গর্ভে ছিলো, তখন বলা হতো সম্রাট এবার পুত্র সন্তান লাভ করবেন।  ১৫৪২ সালে তার বৈমাত্রেয় ভাই সম্রাট আকবর জন্মগ্রহণ করেন। ১৫৪৫ সালে বকশী বানু ও আকবরকে কান্দাহার থেকে কাবুলে পাঠানো হয়েছিল।   ইব্রাহিম মির্জার সাথে বাগদান   ১৫৫০ সালে, দশ বছর বয়সে বকশী বানুকে তার বাবা সুলাইমান শাহ মির্জার ছেলে ইব্রাহিম মির্জার সাথে বাগদান করিয়ে দেন। সুলাইমান মির্জার পিতৃপুরুষ আলেকজান্ডার দ্যা গ্রেটের বংশধর বলে দাবী করা হয়। ইবরাহিম মির্জা, যিনি বখশী বানুর চেয়ে ছয় বছরের বড় ছিলেন, ১৫৬০ সালে ২৬ বছর বয়সে নিহত হন। সে সময় বকশী বানুর বয়স ছিলো ২০ বছর।   শরীফ-উদ-দীন হুসেনের সাথে বিয়ে  ইব্রাহিম মির্জার মৃত্যুর বছরেই মির্জা শরীফ-উদ-দ্বীন হুসেইনের সাথে বকশী বানুর বিয়ে দিয়েছিলেন সম্রাট আকবর। মির্জা শরীফ ছিলেন মেওয়াত অঞ্চলের ভাইসরয়। তার বীরত্বে খুশি হয়ে সম্রাট আকবর এই বিয়ের ব্যবস্থা করেন। তার পিতা খওয়াজ মঈন আলাউদ্দিন এবং তার মা ছিলেন মীর আলা-উল-মুলক তির্মিজির কন্যা কিচক বেগম। কিচক বেগমের মা হলেন সুলতান আবু সাঈদ মির্জার মেয়ে ফখর জাহান বেগম। বখশী বানুর সাথে বিয়ের পর সম্রাট আকবর তাকে আজমির ও নাগৌরের ভাইসরয় নিযুক্ত করেছিলেন।   তথ্যসূত্র   বিষয়শ্রেণী:তিমুরি রাজবংশ বিষয়শ্রেণী:১৫৪০-এ জন্ম বিষয়শ্রেণী:মুঘল রাজকুমারী বিষয়শ্রেণী:১৬শ শতাব্দীর ভারতীয় নারী বিষয়শ্রেণী:১৬শ শতাব্দীর ভারতীয় ব্যক্তি
শাকিল খান (জন্ম ২২ ডিসেম্বর ১৯৫২) একজন পাকিস্তানি সাবেক প্রথম-শ্রেণীর ক্রিকেটার এবং আম্পায়ার । ১৯৮৩ থেকে ২০০২ সাল পর্যন্ত  ছয়টি টেস্ট ম্যাচ এবং ১৯৮২ থেকে ১৯৯৬ সাল পর্যন্ত ১৬টি ওডিআই ম্যাচে আম্পায়াররিত্ব করেন।    আরও দেখুন    টেস্ট ক্রিকেট আম্পায়ারদের তালিকা  একদিনের আন্তর্জাতিক ক্রিকেট আম্পায়ারদের তালিকা   তথ্যসূত্র    বহিঃসংযোগ    Shakeel Khan at CricketArchive (subscription required) বিষয়শ্রেণী:ন্যাশনাল ব্যাংক অব পাকিস্তান বি-এর ক্রিকেটার বিষয়শ্রেণী:করাচি গ্রীনসের ক্রিকেটার বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:পাকিস্তান রেলওয়েজের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানি একদিনের আন্তর্জাতিক ক্রিকেট আম্পায়ার বিষয়শ্রেণী:পাকিস্তানি টেস্ট ক্রিকেট আম্পায়ার বিষয়শ্রেণী:করাচি থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাগেরহাট জেলার ব্যক্তি
বিষয়শ্রেণী:উইকিপ্রকল্প পরিষদ টেমপ্লেট উইকিপ্রকল্প হল উইকিপিডিয়ার মধ্যে একটি নির্দিষ্ট বিষয়ে সহযোগিতা করতে আগ্রহী সম্পাদকদের একটি দল । উইকিপ্রকল্প হল মানুষের একটি গোষ্ঠী, পৃষ্ঠাগুলির একটি সেট, একটি বিষয় এলাকা, কাজের তালিকা বা একটি বিভাগ নয়। একটি উইকিপ্রকল্পের পৃষ্ঠাগুলি নির্দিষ্ট বিষয় সম্পর্কিত গ্রুপের কার্যকলাপের সমন্বয়, আলোচনা এবং সংগঠনের জন্য একটি কেন্দ্রীয় স্থান হিসাবে কাজ করে। উইকিপ্রকল্প পৃষ্ঠাগুলি মানদণ্ড তৈরি করতে, বিভিন্ন সহযোগিতামূলক প্রক্রিয়া বজায় রাখতে, যে কাজগুলি করা দরকার তার ট্র্যাক রাখতে এবং একটি ফোরাম হিসাবে কাজ করতে ব্যবহার করা যেতে পারে যেখানে প্রাসঙ্গিক সমস্যাগুলি নিয়ে আলোচনা করা যেতে পারে।  একটি উইকিপ্রকল্প একটি বিষয়ে আগ্রহী উইকিপিডিয়ানদের মধ্যে এবং সেই বিষয়ে আগ্রহী বৃহত্তর সম্প্রদায়ের মধ্যে সম্পর্ক গড়ে তুলতে সাহায্য করতে পারে: অংশীদারিত্ব প্রতিষ্ঠা করা, নতুন উইকিপিডিয়ানদের পরামর্শ দেওয়া ইত্যাদি । , থিম্যাটিক সংগঠন , বা ব্যবহারকারী গোষ্ঠী ।  একটি উইকিপ্রকল্প মৌলিকভাবে একটি সামাজিক গঠন: এটির সাফল্য নির্ভর করে একটি সাধারণ লক্ষ্যের দিকে কাজ করা সম্পাদকদের একটি সমন্বিত গোষ্ঠী হিসাবে কাজ করার ক্ষমতার উপর। একটি সফল উইকিপ্রকল্প (গুণমান মূল্যায়ন, সমকক্ষ পর্যালোচনা, স্বেচ্ছাসেবক সম্পাদকদের সমন্বয়, এবং অন্যান্য) টিকিয়ে রাখার জন্য অংশগ্রহণকারীরা যে কাজগুলি করে তার বেশিরভাগই ক্লান্তিকর, অপ্রীতিকর এবং অপ্রশংসিত হতে পারে। কার্যকরী হওয়ার জন্য, একটি উইকিপ্রকল্পকে অবশ্যই অংশগ্রহণকারীদের মধ্যে একটি এসপ্রিট ডি কর্পস গড়ে তুলতে হবে। যখন গোষ্ঠীর সমন্বয় বজায় রাখা হয়- যেখানে, অন্য কথায়, প্রকল্পের অংশগ্রহণকারীরা কম উত্তেজনাপূর্ণ কাজে অংশ নিতে ইচ্ছুক- একটি উইকিপ্রকল্প ঘটনাগতভাবে না হয়ে পদ্ধতিগতভাবে চমৎকার নিবন্ধ তৈরি করার জন্য শক্তি ও দিকনির্দেশনা জোগাড় করতে পারে। প্রকল্প সমূহের তালিকা এখানে দেখুন:    উইকিপ্রকল্প পরিষদ পরিষদ বিষয়শ্রেণী:উইকিপিডিয়ান সংগঠন
বেদান্ত প্যাটেল একজন মার্কিন সরকারি কর্মকর্তা, যিনি বর্তমানে যুক্তরাষ্ট্রের পররাষ্ট্র দফতরের প্রধান উপ-প্রবক্তা হিসেবে দায়িত্ব পালন করছেন। এর আগে তিনি হোয়াইট হাউজে, জো বাইডেনের ২০২০ সালের প্রেসিডেন্ট নির্বাচনী প্রচারণায় এবং অন্যান্য রাজনীতিবিদ ও সংগঠনের মুখপাত্র হিসেবে কাজ করেছেন।  প্রাথমিক জীবন এবং শিক্ষা  প্যাটেল ভারতের গুজরাটে জন্মগ্রহণ করেন এবং সান হোসে, ক্যালিফোর্নিয়ায় বড় হন। তিনি ব্রানহাম হাই স্কুলে পড়াশোনা করেছেন। পরে তিনি ক্যালিফোর্নিয়া বিশ্ববিদ্যালয়, রিভারসাইড থেকে জীববিজ্ঞানে ডিগ্রি অর্জন করেন।https://www.linkedin.com/in/vedantpatel90/ তিনি ফ্লোরিডা বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি (এমবিএ) লাভ করেন।  কর্মজীবন প্যাটেল মার্কিন কংগ্রেস সদস্য প্রমিলা জয়াপাল এবং মাইক হোন্ডার যোগাযোগ পরিচালক হিসেবে কাজ করেছেন এবং ডেমোক্রেটিক ন্যাশনাল কমিটির প্রেস সেক্রেটারি হিসেবেও দায়িত্ব পালন করেছেন।  ২০২০ সালের বাইডেন প্রেসিডেন্ট প্রচারণা এবং বাইডেনের প্রেসিডেন্টিয়াল ট্রানজিশনে কাজ করার পর, ২০২০ সালের ডিসেম্বরে প্রেসিডেন্ট-নির্বাচিত বাইডেন তাকে আসন্ন প্রশাসনের সহকারী হোয়াইট হাউজ প্রেস সেক্রেটারি হিসেবে মনোনীত করেন। বাইডেনের অভিষেকের পর ২০২১ সালের জানুয়ারি থেকে তিনি এই দায়িত্ব পালন করেন।  ২০২২ সালের ১ জুন প্যাটেল হোয়াইট হাউজের পদ থেকে সরে এসে যুক্তরাষ্ট্রের পররাষ্ট্র দফতরের প্রধান উপ-প্রবক্তা হিসেবে যোগ দেন এবং ৬ জুন ২০২২ তারিখে নতুন দায়িত্ব গ্রহণ করেন।  ২০২২ সালের সেপ্টেম্বর মাসে, প্যাটেল প্রথম ভারতীয় আমেরিকান হিসেবে যুক্তরাষ্ট্রের পররাষ্ট্র দফতরের দৈনিক প্রেস ব্রিফিং পরিচালনা করেন।  ২০২৩ সালের মার্চ মাসে, নেড প্রাইস তার পদত্যাগের পর, প্যাটেল অস্থায়ীভাবে প্রধান পররাষ্ট্র দফতরের মুখপাত্র হিসেবে দায়িত্ব পালন করেন। পরে ম্যাথিউ মিলার ২৪ এপ্রিল ২০২৩ তারিখে এই পদ গ্রহণ করেন।  তথ্যসূত্র   বহিঃসংযোগ   (personal account)   (official account)    বিষয়শ্রেণী:জীবিত ব্যক্তি বিষয়শ্রেণী:গুজরাতের ব্যক্তি বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ক্যালিফোর্নিয়া বিশ্ববিদ্যালয়, রিভারসাইড প্রাক্তন শিক্ষার্থী বিষয়শ্রেণী:ফ্লোরিডা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জো বাইডেন ২০২০ এর রাষ্ট্রপতির প্রচারণা বিষয়শ্রেণী:বাইডেন প্রশাসনের কর্মী বিষয়শ্রেণী:মার্কিন হিন্দু বিষয়শ্রেণী:হোয়াইট হাউস প্রেস সচিব বিষয়শ্রেণী:মার্কিন যুক্তরাষ্ট্রের স্টেট ডিপার্টমেন্টের মুখপাত্র
This template is used to produce a phonetic or phonemic representation (using the IPA system) of French words or sounds, using natural spelling to avoid the need to search for the correct phonetic symbols. The result is wikilinked to Wikipedia:IPA for French. Optionally, an audio file can also be specified.  Usage The number of parameters is always limited to 33.  Normal usage: {{IPAc-fr|f|r|an|s|ai}} produces  {{IPAc-fr|ch|e|-|m|E|s_|a|m|i}} produces   With an audio file: {{IPAc-fr|AUD|FR-Québec.ogg|qu|e|b|E|c}} produces   To change the delimiters (for example, if several instances of the template need to be strung together because of the limit on the number of parameters): {{IPAc-fr|[-|r|é|p|y|b|l|i|q|-|f|r|an|ç|ai|z}} produces  The full range of special values for the first parameter (changing the delimiters and/or specifying that the next parameter is an audio file) is as follows: <tt>-- [- -] // /- -/ AUD -]AUD //AUD -/AUD<tt>  The following parameters have special meanings: - (hyphen) for a space between words _ (underscore) Liaison ' (apostrophe) for a primary stress mark (placed before the stressed syllable) N for a sound like English ng (in words like bank)  Other values used as parameters will be displayed unconverted. (The conversion system is coded in Template:c-fr.)  See also Information on other IPA templates Wikipedia:IPA for French French phonology  c
অটোমেরিস লুইসিয়ানা বা লুইসিয়ানা আইড সিল্কমোথ হল স্যাটার্নিডে পরিবারের একটি প্রজাতির মথ। এটি উত্তর আমেরিকায় পাওয়া যায়।  অটোমেরিস লুইসিয়ানার জন্য MONA বা Hodges নম্বর হল ৭৭৪৯.১।   ITIS এর ট্যাক্সোনমিক নোট:   ইউএস ইএসএ: ফেডারেল রেজিস্টার ভলিউম ৭৬, নম্বর ১৮৭, পৃষ্ঠা ৫৯৮৩৬-৫৯৮৬২, সেপ্টেম্বর ২৭, ২০১১-এ প্রকাশিত ৯০-দিনের পিটিশন ফাইন্ডিং অনুযায়ী হুমকি বা বিপন্ন হিসাবে উল্লেখযোগ্য এবং স্থিতি পর্যালোচনা শুরু করার জন্য পিটিশন রয়েছে।   তথ্যসূত্র   বিষয়শ্রেণী:হেমিলিউসিন বিষয়শ্রেণী:মথ
হ্যাগলে ওভাল নিউজিল্যান্ডের একটি ক্রিকেট মাঠ। ক্রাইস্টচার্চের মধ্যস্থলে অবস্থিত হ্যাগলে পার্কে এ মাঠের অবস্থান। ২০১৩ সালে সালে ক্যান্টারবারি ক্রিকেট দল মাঠটিকে আন্তর্জাতিকমানের ক্রিকেট স্টেডিয়ামে রূপান্তরের পদক্ষেপ গ্রহণ করলে বিতর্কের সৃষ্টি হয়। পরবর্তীতে পরিবেশবিষয়ক আদালত থেকে উন্নয়নের অনুমোদনের লাভ করে।Court decision   ইতিহাস  ১৮৬৭ সালে সর্বপ্রথম এ মাঠে খেলা আয়োজনের রেকর্ড ধারণ করা হয়। ঐ খেলায় স্বাগতিক ক্যান্টারবারি ক্রিকেট দল ওতাগো ক্রিকেট দলের বিপক্ষে প্রতিদ্বন্দ্বিতা করেছিল। ১৯২০-এর দশক পর্যন্ত ক্যান্টারবারি মাঠটিকে অনিয়মিতভাবে ব্যবহার করতো। ডিসেম্বর, ১৯০৭ সালে প্লাঙ্কেট শিল্ডের প্রথম খেলা অনুষ্ঠিত হয় যাতে ক্যান্টারবারি অকল্যান্ড দলের মোকাবেলা করে।R.T. Brittenden, Great Days in New Zealand Cricket, A.H. & A.W. Reed, Wellington, 1958, pp. 33-38. ১৯৭৯ সালে ক্যান্টারবারি দল এ মাঠে ফিরে আসে। দলটি ১৯৯৩/৯৪ মৌসুমের শেল কাপে নিজেদের বেশ কিছুসংখ্যক খেলায় এ মাঠে খেলে।  ২৩ জানুয়ারি, ২০১৪ তারিখে প্রথমবারের মতো এ স্টেডিয়ামে একদিনের আন্তর্জাতিক খেলা অনুষ্ঠিত হয়। ঐদিন স্কটল্যান্ড ও  কানাডা ক্রিকেট দল ২০১৪ সালের ক্রিকেট বিশ্বকাপ বাছাইপর্বে অংশ নিয়েছিল। এছাড়াও এ মাঠে তিনটি মহিলাদের টেস্ট ও ছয়টি মহিলাদের একদিনের আন্তর্জাতিক খেলা অনুষ্ঠিত হয়েছে।  ২০১৪ সালে নিউজিল্যান্ড ক্রিকেট কর্তৃপক্ষ হ্যাগলে ওভালকে দেশের অষ্টম টেস্ট ক্রিকেট মাঠ হিসেবে ঘোষণা করে। ২০১১ সালে বিধ্বংসী ভূমিকম্পের পর ক্রাইস্টচার্চে প্রথমবারের মতো অনুষ্ঠিতব্য বক্সিং ডে টেস্টে শ্রীলঙ্কা ও নিউজিল্যান্ড দল প্রতিদ্বন্দ্বিতা করবে।cricket returns to Christchurch   তথ্যসূত্র    আরও দেখুন   স্টেডিয়াম  ২০১৫ ক্রিকেট বিশ্বকাপ  টেস্ট ক্রিকেট মাঠের তালিকা  একদিনের আন্তর্জাতিক ক্রিকেট মাঠের তালিকা   বহিঃসংযোগ   Hagley Oval, Christchurch at Cricinfo  Hagley Oval, Christchurch at Cricket Archive  বিষয়শ্রেণী:নিউজিল্যান্ডের ক্রিকেট মাঠ বিষয়শ্রেণী:ক্রাইস্টচার্চে খেলাধূলার মাঠ বিষয়শ্রেণী:নিউজিল্যান্ডের টেস্ট ক্রিকেট মাঠ
দুর্গাপুর এক্সপ্রেসওয়ে ভারত এর  রাজ্য পশ্চিমবঙ্গ এ অবস্থিত। এর মোট দৈর্ঘ্য ৬৫ কিলোমিটার (৪০ মাইল)।এটি কলকাতর কাছে ডানকুনি থেকে শুরু করে পালসিট পর্যন্ত গেছে। ডানকুনির কাছে এটি ৬ নং জাতীয় সড়ক (ভারত) এর সঙ্গে যুক্ত। এই এক্সপ্রেসওয়েটি ২ নং জাতীয় সড়ক (ভারত) ও এএইচ১ এর অংশ। রাস্তাটি হাওড়া-বর্ধমান কর্ড লাইনের প্রায় সমান্তরালে গেছে।  গুরুত্ব এই এক্সপ্রেসওয়েটি কলকাতা ও দুর্গাপুর এর সঙ্গে যোগাযোগ ব্যবস্থার উন্নতি ঘটিয়েছে। ফলে আসানসোল-দুর্গাপুর শিল্পাঞ্চলের সঙ্গে কলকাতা ও কলকাতা বন্দর এর যোগাযোগ সহজ হয়েছে।  পথ thumb|right|300px|দুর্গাপুর এক্সপ্রেসওয়ে  ডানকুনি (কলকাতা)  কামারকুন্ডু  বর্ধমান   পালসিট  আরও দেখুন  কোনা এক্সপ্রেসওয়ে  বেলঘড়িয়া এক্সপ্রেসওয়ে  তথ্যসূত্র   বহিঃসংযোগ   কাজ শুরু কামারকুন্ডু উড়ালপুলের| আনন্দবাজার পত্রিকা-২৪ জুলাই ২০১৫  বিষয়শ্রেণী:ভারতের এক্সপ্রেসওয়ে বিষয়শ্রেণী:পশ্চিমবঙ্গের এক্সপ্রেসওয়ে
আল জাজিরা প্রামাণ্যচিত্র চ‍্যানেল () একটি প‍্যান আরব স্যাটেলাইট আরবী ভাষার প্রামাণ্যচিত্র চ‍্যানেল এবং কাতারের আল জাজিরা মিডিয়া নেটওয়ার্ক-এর একটি শাখা।  আল জাজিরা প্রামাণ্যচিত্র চ্যানেল ১লা জানুয়ারী ২০০৭ সাল ১২:০০ জিএমটি থেকে কার্যক্রম পরিচালনা করে আসছে। আল জাজিরা প্রামাণ্যচিত্র চ্যানেল দর্শকদের তথ্যচিত্র ও চলচ্চিত্র পরিবেশনের জন্য বদ্ধ পরিকর এবং তা নিয়ে তারা প্রতিনিয়ত কাজ করে যাচ্ছে। তাদের পরিবেশিত তথ্যচিত্র ও চলচ্চিত্রগুলি ঐতিহাসিক, বৈজ্ঞানিক, রাজনৈতিক, শৈল্পিক এবং ভ্রমণ সংক্রান্ত বিষয়গুলি সহ বিস্তৃত বিষয়গুলি বিশ্লেষণ করে।  চ্যানেলটি নিজেরা ১৫% অনুষ্ঠান তৈরি করে ও আরব এবং বিশ্বব্যাপী প্রযোজনা প্রতিষ্ঠানগুলোর কাছ বাকি অনুষ্ঠান পেয়ে থাকে। এটি আল জাজিরা আরবির জন্য প্রামাণ্যচিত্র তৈরি করে এবং অন্যান্য আল জাজিরার চ্যানেলগুলি যেমন আল জাজিরা ইংরেজির জন্য প্রামাণ্যচিত্র তৈরির ক্ষেত্রে সহায়তা করে। কাতারের দোহায় আল জাজিরা মিডিয়া নেটওয়ার্ক ক্যাম্পাসে একটি আলাদা ভবন নির্মাণ করা হয়েছে আল জাজিরা প্রামাণ্যচিত্র চ‍্যানেলের জন্য।  আল জাজিরা প্রামাণ্যচিত্র চ্যানেল আরবি ভাষায় বিশ্বের প্রথম তথ্যচিত্র বিষয়ক স্যাটেলাইট চ‍্যানেল। আল জাজিরা প্রামাণ্যচিত্র চ্যানেল আরবি ভাষী হিসেবে প্রধানত আরব দর্শকের কাছে জনপ্রিয়।   অনুষ্ঠান  আল জাজিরা প্রামাণ্যচিত্র চ্যানেল নিম্নলিখিত পাঁচটি ক্ষেত্র থেকে প্রামাণ্যচিত্র উপস্থাপনা উপর মনোযোগ নিবদ্ধ করে:   ইতিহাস / প্রত্নতত্ত্ব  সংবাদ / বর্তমান বিষয় / রাজনীতি  আবিষ্কার / অন্বেষণ / জাতিতত্ত্ব  বিজ্ঞান ও প্রযুক্তি  স্বাস্থ্য ও সুখ   তথ্যসূত্র    বহিঃসংযোগ      বিষয়শ্রেণী:আল জাজিরা বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:আরবি ভাষার টেলিভিশন স্টেশন বিষয়শ্রেণী:প্রামাণ্যচিত্র টেলিভিশন চ‍্যানেল
পশ্চিম আফ্রিকার ১৬ টি রাষ্ট্র নিয়ে ১৯৭৫ সালে গঠিত হয় পশ্চিম আফ্রিকান দেশসমূহের অর্থনৈতিক সমাজ (Economic Community of West African States) বা সংক্ষেপে ইকোয়াস (ECOWAS)। ২০০০ সালে মৌরিতানিয়া 'ইকোয়াস' ত্যাগ করলে এর সদস্য সংখ্যা দাঁড়ায় ১৫ টিতে।   সদস্য  এর ১৫টি সদস্য রাষ্ট্র হচ্ছে-    সাবেক সদস্য  মৌরিতানিয়া ২০০০ সালে সদস্যপদ প্রত্যাহার করে।   তথ্যসূত্র    বহিঃসংযোগ  West-African Monetary Institute UEMOA Official Web Site (In French) WAEMU Treaty ECOWAS Official Web Site ECOWAS Commission Official Web Site: includes calendar of meetings. ECOWAS Parliament   বিষয়শ্রেণী:আঞ্চলিক রাষ্ট্রসংঘ বিষয়শ্রেণী:আফ্রিকান ইউনিয়ন বিষয়শ্রেণী:আন্তর্জাতিক অর্থনৈতিক সংস্থা বিষয়শ্রেণী:জাতিসংঘ সাধারণ পরিষদের পর্যবেক্ষক বিষয়শ্রেণী:১৯৭৫-এ প্রতিষ্ঠিত সংগঠন
গ হলো ভারতীয় আবুগিদার তৃতীয় ব্যঞ্জনবর্ণ।  আধুনিক ভারতীয় লিপিগুলিতে গ ব্রাহ্মি বর্ণ 13px|ga থেকে উদ্ভূত হয়েছে যা কি-না গুপ্ত বর্ণ 13px-এর মধ্য দিয়ে সম্ভবত আরামাইক 10px (gimel, /g/) থেকে উদ্ভূত হয়েছে।   গণিতে গ (ग)  আর্যভট্টের ব্যবহার  ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ग’র বিভিন্ন রূপের মানসমূহ নিচে দেয়া হল:  ग  = ৩ (३) ग  = ৩০০ (३००) गु  = ৩০,০০০ (३० ०००) गृ  = ৩,০০০,০০০ (३० ०० ०००) गॣ  = ৩ (३०८) गे  = ৩ (३०१०) गै  = ৩ (३०१२) गो  = ৩ (३०१४) गौ  = ৩ (३०१६)  বাংলা গ  গ () হলো বাংলা বর্ণমালার তৃতীয় ব্যঞ্জনবর্ণ এবং ১৮তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। 'গ' হলো একটি অর্ধমাত্রাযুক্ত ব্যঞ্জনবর্ণ। বৈশিষ্ট্য এটি একটি পূর্ণমাত্রাবিশিষ্ট ব্যঞ্জনধ্বনি ধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত অঘোষ অল্পপ্রাণ ধ্বনি।  তথ্যসূত্র  বিষয়শ্রেণী:ইন্ডিক অক্ষর
"বিধাতা" হচ্ছে ২০১৬ সালে মুক্তিপ্রাপ্ত সুইটহার্ট চলচ্চিত্রের একটি গান। গানটি গেয়েছেন জেমস এবং সুর ও গীত লিখেছেন শফিক তুহিন। এছাড়াও সঙ্গীতায়োজন করেছেন রাফি। এটি টাইগার মিডিয়ার ব্যানারে ২০১৬ সালের ১২ জানুয়ারি অডিও আকারে ইউটিউবে মুক্তি দেওয়া হয় এবং ২০১৬ সালের ৮ ফেব্রুয়ারি আনুষ্ঠানিক মুক্তি দেওয়া হয় এছাড়াও একই মাসের ১৮ তারিখ ভিডিও আকারে ইউটিউবে মুক্তি দেওয়া হয়।  অভ্যর্থনা গানটি মুক্তির পর ইউটিউবে ১০ দিনে দেড় লাখের বেশিবার দেখা হয়।  এটি ৪০ লাখেরও বেশিবার দেখা হয়। গানটির জন্য জেমস চ্যানেল আই মিউজিক অ্যাওয়ার্ড ২০১৭-এর ছায়াছবির গান বিভাগে "ক্রিটিক অ্যাওয়ার্ড" অর্জন করেন।  গানের কৃতিত্ব ইউটিউবে গানটির আনুষ্ঠানিক সঙ্গীত ভিডিও অনুসারে, গানটির কৃতিত্ব নিম্নে উল্লেখ করা হলো  সঙ্গীতায়োজন — রাফি  গিটার আয়োজন — সুমন  প্রযোজনা — ডিজিটাল মুভিজ  লেবেল — টাইগার মিডিয়া  অনলাইন প্রচার সহযোগী — ঢালিউড২৪.কম  প্রিন্ট মিডিয়া সহযোগী — সাপ্তাহিক ঢালিউড ম্যাগাজিন   পুরস্কার ও মনোনয়ন   ১২তম চ্যানেল আই মিউজিক অ্যাওয়ার্ডস (২০১৭) - জেমস  তথ্যসূত্র   বহিঃসংযোগ     বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত
থাম্ব|250px|একটি কে এম আর সি (পূর্ব-পশ্চিম মেট্রো) রেল বগি থাম্ব|250px|২০২০ সালের ১৩ ফেব্রুয়ারি পূর্ব-পশ্চিম মেট্রো মাটির ওপর দিয়ে প্রথম চালু হয় কলকাতা মেট্রো রেল নিগম (কেএমআরসি), ২০০৮ সালে ভারত সরকার উদ্যোগে গঠিত হয়েছিল। এটি কলকাতা মেট্রো লাইন ২ (পূর্ব পশ্চিম মেট্রো নামেও পরিচিত) বাস্তবায়ন করে, এবং দুটি শহর কলকাতা ও হাওড়াকে একসাথে সংযুক্ত করে। আংশিকভাবে নির্মানাধীন মেট্রোরেল রুটটি গঙ্গা নদীর তীরবর্তী অংশ সহ আংশিকভাবে ভূগর্ভস্থ হবে। ১৬.৬ কিমি রুটের ভূগর্ভস্থ এবং উত্তোলিত অংশে প্রতিটি ছয়টি স্টেশন থাকবে। টার্মিনাল স্টেশনগুলি সল্টলেক সেক্টর V এবং হাওড়া ময়দান হবে। উত্তোলিত অংশে মেট্র চলাচল ১৩ ফেব্রুয়ারি ২০২০ তে শুরু হয়।   মালিকানা    ইতিহাস  কেএমআরসি ৫০-৫০ অংশীদারত্বের ভিত্তিতে, পশ্চিমবঙ্গ সরকার এবং ভারত সরকারের মধ্যে একটি যৌথ উদ্যোগ সংস্থা হিসাবে গঠিত হয়েছিল। নগর উন্নয়ন মন্ত্রক (বর্তমানে আবাসন ও নগর বিষয়ক মন্ত্রক হিসাবে নামকরণ করা হয়েছে), ভারত সরকারের অংশের শেয়ারগুলি রাখে।  ২৩ আগস্ট ২০১২-তে সিদ্ধান্ত নেওয়া হয়েছিল যে পশ্চিমবঙ্গ সরকার তার সমস্ত শেয়ার কেএমআরসি থেকে প্রত্যাহার করবে এবং জাপান আন্তর্জাতিক সহযোগিতা সংস্থা (জিকা), ভারত সরকারের সাথে কেএমআরসি-র অংশীদার হবে। এইভাবে পশ্চিমবঙ্গ সরকার তার সমস্ত শেয়ার রেল মন্ত্রকে দিয়েছিল এবং কলকাতা মেট্রোকে আবারও কেন্দ্রীয় সরকার সত্তায় পরিণত করেছিল।   এখনকার অবস্থা  বর্তমান শেয়ারহোল্ডারদের নিচে দেওয়া হল-   রেল মন্ত্রক ৭৪% (পশ্চিমবঙ্গ সরকারের শেয়ার সহ)  আবাসন ও নগর বিষয়ক মন্ত্রক ২ 26%  ৩১ মার্চ ২০১৭ পর্যন্ত, ইক্যুইটি হোল্ডিংয়ের বিশদ-   রেল মন্ত্রক ₹৭২১.৫০ কোটি (মার্কিন $১০০ মিলিয়ন)  আবাসন ও নগর বিষয়ক মন্ত্রক ₹৩৩৯ কোটি (মার্কিন $৪৮ মিলিয়ন)   বাধার মুখোমুখি  কেএমআরসি যে মূল সমস্যাটির মুখোমুখি হয়েছিল তা ছিল জমি সম্পর্কিত। বেশিরভাগ জায়গাগুলি, জমি না পাওয়া এর ফলে প্রকল্পটি একাধিকবার বিলম্বিত হয়েছে। তাদের কয়েকটি নিচে উল্লেখ করা হয়েছে-   লাইন ২ এর সেন্ট্রাল স্টেশন নির্মাণের জন্য জমি সমস্যা, যার জন্য রুট পুনরায় সাজানো হয়।  দত্তবাদ এলাকাতে উত্তোলিত অংশে পিয়ার স্থাপনের জন্য জমি সমস্যা এবং রাইটসের দ্বারা পুনরায় নিরীক্ষা করা।  মহাকরণ স্টেশন নির্মাণে জমি ও পুনর্বাসনের সমস্যা এবং তাই স্টেশনটির স্থান পরিবর্তন করা।  অন্যান্য সমস্যাগুলি হ'ল-   শিয়ালদা থেকে হাওড়া পর্যন্ত নতুন সংযুক্ত রুটের চূড়ান্তকরণে বিলম্ব।  অনুপযুক্ত তহবিল প্রবাহ।  ট্র্যাফিক ডাইভারশন সম্পর্কিত সমস্যাগুলি বিলম্বের কারণও করেছিল।   তথ্যসূত্র    বহিঃসংযোগ   Official website  Meet on E-W Metro safety (Times of India)   বিষয়শ্রেণী:কলকাতা মেট্রো বিষয়শ্রেণী:কলকাতার পরিবহন বিষয়শ্রেণী:ভারতে প্রস্তাবিত দ্রুতগামী গণপরিবহন ব্যবস্থা
ফুটবল ক্লাব বেঙ্গালুরু ইউনাইটেড (এফসি বেঙ্গালুরু ইউনাইটেড বা বেঙ্গালুরু ইউনাইটেড) হল ভারতের কর্ণাটক রাজ্যের বেঙ্গালুরু শহরভিত্তিক একটি পেশাদার ফুটবল ক্লাব।  এটি ২০১৮ সালে প্রতিষ্ঠিত হয়।FC Bengaluru United team profile. . int.soccerway.com. Retrieved 30 September 2021.Football Club Bengaluru United team profile and archive. . globalsportsarchive.com. Retrieved 11 May 2021. বর্তমানে এই দলটি জাতীয় ফুটবলের তৃতীয় স্তর আই-লিগ ২ প্রতিযোগিতায় অংশগ্রহণ করে এবং ঘরোয়া ব্যাঙ্গালোর ফুটবল লিগ প্রতিযোগিতায় অংশ নেয়।  প্রতিদ্বন্দ্বিতা বেঙ্গালুরু ইউনাইটেড ২০২২ সালে গঠিত স্থানীয় দল এসসি বেঙ্গালুরুর সাথে প্রতিদ্বন্দ্বিতা ভাগ করে নিয়েছে, যাদের তারা বিডিএফএ সুপার ডিভিশন লিগ এবং আই-লিগ ২-এর ম্যাচে মুখোমুখি হয়েছিল।  সম্মাননা লিগ আই-লিগ দ্বিতীয় বিভাগ তৃতীয় স্থান (১): ২০১৯–২০2019–20 I-League 2nd Division Final round standings  i-league.org. Retrieved 28 February 2021                   বিডিএফএ সুপার ডিভিশন চ্যাম্পিয়ন (২): ২০২০–২১, ২০২১–২২ রানার্স-আপ (১): ২০২২–২৩ তৃতীয় স্থান (২): ২০১৯–২০, ২০২৩–২৪  কাপ স্ট্যাফোর্ড চ্যালেঞ্জ কাপ চ্যাম্পিয়ন (১): ২০২৩  পুরস্কার  বিশ্ব ফুটবল সামিট পুরস্কার: ২০২১  অধিভুক্ত ক্লাব নিম্নলিখিত ক্লাবটি বর্তমানে এফসি বেঙ্গালুরু ইউনাইটেডের সাথে অধিভুক্ত:   সেভিয়া এফসি (২০২১–বর্তমান)  আরও দেখুন  ভারতের ফুটবল ক্লাবের তালিকা  তথ্যসূত্র  আরও পড়ুন  বহিঃসংযোগ এফসি বেঙ্গালুরু ইউনাইটেড সকারওয়ে  এফসি বেঙ্গালুরু ইউনাইটেড দ্য-আইআইএএফ.কম  এফসি বেঙ্গালুরু ইউনাইটেড গ্লোবাল স্পোর্টস আর্কাইভ           বিষয়শ্রেণী:২০১৮-এ কর্ণাটকে প্রতিষ্ঠিত বিষয়শ্রেণী:২০১৮-এ প্রতিষ্ঠিত ফুটবল ক্লাব বিষয়শ্রেণী:বেঙ্গালুরুর ফুটবল ক্লাব বিষয়শ্রেণী:আই-লিগ ২-এর ক্লাব